প্রিয় বান্ধবীর সঙ্গে টিফিন খাওয়া নিয়ে সামান্য বচসা। সেই অভিমানেই নিজেকে শেষ করে দিল ষষ্ঠ শ্রেণির এক ছাত্রী। মর্মান্তিক এই ঘটনাটি ঘটেছে বেহালার এ কে পাল রোড এলাকায়।
মৃত ছাত্রীর নাম শ্রেষ্ঠা দে। তার পরিবার সূত্রে খবর, সোমবার স্কুলে টিফিন নিয়ে যায়নি ওই ছাত্রী। সেই জন্য নিজের প্রিয় বান্ধবীর থেকে টিফিন চেয়েছিল সে। আর তাই নিয়েই দুই বন্ধুর কথা কাটাকাটি হয়। বাড়ি ফিরে এই ঘটনার কথা নিজের পরিবারকেও জানিয়েছিল শ্রেষ্ঠা।
ওই ছাত্রীর মা-বাবা বিষয়টিকে সেভাবে গুরুত্বও দেননি। সন্ধ্যায় তাঁরা এক প্রতিবেশীর বাড়িতে নেমতন্ন খেতে যান। কিন্তু শরীর খারাপ লাগছে, এই অছিলায় বাবা-মার সঙ্গে যায়নি শ্রেষ্ঠা। রাত ন’টা নাগাদ ওই ছাত্রীর বাবা বাড়িতে ফিরে মেয়ের ঝুলন্ত দেহ দেখতে পান। হাসপাতালে নিয়ে গেলে তাকে মৃত বলে ঘোষণা করা হয়।
দেখুন ভিডিও

 
স্বভাবতই এই ঘটনায় বাকরুদ্ধ হয়ে পড়েন শ্রেষ্ঠার বাবা-মা। বান্ধবীর সঙ্গে মেয়ের সামান্য বচসার পরিণতি যে এত মর্মান্তিক হবে, তা বিশ্বাসও করতে পারছিলেন না শ্রেষ্ঠার বাবা-মা। কারণ বাড়িতে তাঁরাও অনেকবার শ্রেষ্ঠাকে বকাবকি করেছেন, কিন্তু তার পরেও সে স্বাভাবিক আচরণই করেছে। ছাত্রীর আচমকা মৃত্যুতে গোটা এলাকাতেই শোকের ছায়া নেমে এসেছে। 
শ্রেষ্ঠার মৃতদেহের পাশ থেকেই একটি সুইসাইড নোট উদ্ধার করা হয়। সেখানে লেখা ছিল—

শ্রেষ্ঠার সুইসাইড নোটে লেখা কথাগুলির পিছনে আরো অনেক বড় কোনও কারণ রয়েছে বলেই মনে করছেন মনোবিদরা। তাঁদের ব্যাখ্যা, এই সমস্যার বীজ আসলে অনেক গভীরে লুকিয়ে রয়েছে। সুইসাইড নোটে বন্ধুর প্রতি অভিমানের কথা হয়তো তার প্রতিফলন মাত্র। মনোবিদ অনুত্তমা বন্দ্যোপাধ্যায় বললেন, ‘শুধুমাত্র একটা ঘটনার পরিপ্রেক্ষিতে ওই ছাত্রী এই ঘটনা ঘটিয়েছে, তা আমি মানতে পারছি না। সার্বিকভাবে নিজের চারপাশের মানুষের সঙ্গে ওর বন্ধন কেমন ছিল, নিজেকে বিচ্ছিন্ন মনে করত কি না, তা অত্যন্ত গুরুত্বপূর্ণ বিষয়।’ এমন মর্মান্তিক ঘটনা এড়াতে বাবা-মায়েদের জন্য পরামর্শও দিয়েছেন এই মনোবিদ।

গ্রাফিক্স- বিশ্বজিৎ দাস